Peace Anyiam-Osigwe, onye bụbu Peace Anyiam-Fiberesima MFR amụrụ n'abalị iri atọ n'ọnwa Maachi bụ onye Naịjirịa na-eme ihe nkiri na Onye isi ntụrụndụ nke akpọrọ "eze nwanyị nke ihe nkiri Nollywood". O bu onye hiwere emume ihe nkiri n’uwa niile bụ, Africa Movie Academy Awards . Akwụkwọ akụkọ The Guardian dere na ọ bụ ọsụ ụzọ na-egosi ihe nkiri Nollywood na mmemme ihe nkiri mba ụwa. Ọ duziri vidiyo egwu mbụ nke mmetụtara hip-hop bụ, P-Square . N’afọ 2012, gọọmentị Naịjirịa mere ya onye otu ‘Federal Republic ’ maka mgbalị ya na ụlọ ọrụ ihe nkiri/ntụrụndụ. Ọ bụ onye otu TED . Anyiam-Osigwe amụrụ na abalị iri-ato nke onwa Maachi O sitere na ezi ama ama bụ ezi Osigwe Anyiam-Osigwe dị na Nkwerre, Imo Steeti . Ọ bụ naanị nwa nwanyị n'ime ezinụlọ nwere ụmụaka asatọ. O nwere asambodo Iwu na politikal sayensị na Mahadum Oxford Brookes . Anyiam-Osigwe guzobere Africa Film Academy, otu na-achịkwa emume ihe nkiri kemgbe afọ 2005. Emere nturu ugo a ka ọ bụrụ otu n’ime onyinye kacha nwee ùgwù nye ndị Afrika nọ n’ememe ihe nkiri.